Gerîlayê HPGyî îzzet Yigit ( Fîraz Amed) û Salîh Ekîncî ( Devran Devrim) ê ke 9ê hezîrane de qezaya Mîyaranî ya Xarpêtî de şehîd bîyî, bajarê Giessenî yê Almanya de ameyî vîrardene.
Vîrardişo ke Merkezê Komelê Kurdanê Demokratîkan de ame kerdene xeylêk kesî tewrê ci bîyî. Vîrardiş bi rêzgirwtişî dest pêkerd û dima Hemserekê  FCDK-KAWAyî Emîn Denîzî qisey kerd. Denîzî ard ziwan ke 40 serrî verê cu çew nêeşkayanê xo rê vajo kurd û vat la xeyrê şehîdanê qehremanan ma ameye na nuqta. Denîzî bale ante muhîmîya têkoşînî ser û vat hemkarê cayîyî zî tede çew nêeşkeno mîrasê têkoşînî yê şehîdan de çîn bikero. Rixmê operasyonanê qirkerdişî kurdê ke Rayberê Şarê Kurdî Ocalan û şehîdan rê deyndarê do têkoşînî ra peyser game meerzê.
Dima ra derheqê Yigit û Ekîncî de sînevizyon ame ramotene û merdiman û embazanê şehîdan derheqê înan de qisey kerd. Vîrardiş bi slogananê ''Şehîdî nêmirenî'' û ''Wa biciwîyo Rayber Apo'' qedîya.
